《怀邓孝威》
清代·彭桂

北风吹雪别芜域，垂柳春来倍系情。江寺月明楼尚掩，海田潮系岛堪耕。

送穷心事宁闻道，排难风尘亦好名。何似闭门长啸傲，一床书卷付镫檠。

作者简介：江苏溧阳人，原名椅，字爰琴，又字上馨。诸生。当时名公均视为才士，工诗，足迹远涉幽蓟，所闻所见益助其奇。康熙十八年荐举鸿博，不赴。有《初蓉阁集》、《谷音集》。